มีอะไรกับแฟนแล้วไม่กินยาจะท้องไหม
สวัสดีค่ะ หากมีการลืมทานยาคุมกำเนิด ย่อมทำให้ประสิทธิภาพในการป้องกันการตั้งครรภ์ลดลง โอกาสในการตั้งครรภ์ก็จะมีได้มากกว่า 1%ทั้งนี้ หากลืมทานยาคุมไป 1 วัน ก็ให้รีบทานเม็ดที่ลืมทันทีที่นึกได้ และทานเม็ดที่ต้องทานในวันนั้นในเวลาเดิมปกติ ซึ่งเท่ากับจะต้องทาน 2 เม็ดใน 1 วัน หลังจากนั้นให้ทานวันละเม็ดตามเวลาเดิมปกติ ซึ่งจะทำให้ประสิทธิภาพแทบไม่ลดลงแต่หากลืมทานยาคุม 2 เม็ด ก็ให้รีบทานทันทีไปก่อน 1 เม็ด และทานเม็ดที่ต้องทานในวันนั้นตามเวลาเดิมปกติ และหลังจากนั้นให้ทานวันละเม็ดตามเวลาเดิมปกติเช่นกัน แต่หลังจากนั้นไปประมาณ 7 วัน ควรงดการมีเพศสัมพันธ์ หรือใช้ถุงยางอนามัยร่วมไปด้วย เพื่อรอให้ยาคุมกำเนิดได้เริ่มออกฤทธิ์ใหม่ค่ะทั้งนี้ หากเป็นการลืมทาน 2 วัน ในช่วง 1-7 เม็ดแรก แนะนำควรทานยาคุมฉุกเฉินหลังจากที่มีเพศสัมพันธ์ไปแล้วด้วยค่ะ